Cyril Genik

Cyril Genik (ukraina keeles Кирило Іванович Геник; 1857 Nõžni Bereziv – 12. veebruar 1925) oli Ukraina-Kanada immigratsiooniametnik. 

 Elukäik  

Cyril Genik sündis 1857. aastal Nižni Berezivis Galiitsias. Tema isa oli külavanem Ivan Genik ja ema Anna Pertsovitš. Genik alustas õpinguid Kolomõjas ja suundus seejärel Ivano-Frankivskisse, et õpetajaks õppida. Ta lõpetas bakalaureusekraadiga Lvovis ja sai 1879. aastal Nadvirna rajoonis õpetajaks. Ta naasis kodukülla 1882. aastal ja asutas seal kooli. 1880. aastatel rajas Genik veel veski ja tootjate kooperatiivi "Karpaatia pood". 1890. aastal valiti Genik Kolomõja linnanõukogusse. 


Elu ja tegevus Kanadas
Cyril kohtas seal Joseph Oleskiwit, kes oli soovitanud ukrainlastel Kanadasse emigreeruda. Oleskiw küsis, kas Genik juhiks tema teist väljarändajate salka ja aitaks neil Kanadas sisse elada. Genik koos oma naise, nelja lapse ja 64 kaasmaalasega maabusid Québecis 22. juunil 1896. Genik viis ukrainlased kõigepealt Winnipegi ja siis Stuartburni, mida loetakse nüüd esimeseks ukrainlaste asunduseks Lääne-Kanadas. Genik taotles maad samas kohas, aga muutis meelt ja kolis Winnipegi. Samal kuul soovitas Oleskiw teda Kanada siseministeeriumile immigratsiooniametnikuks ning temast sai vajaduspõhine tõlk ja tõlkija. Tööga seoses kohtus Genik immigrantidega Quebeci linnas ning soovitas neil kasutada inglise keelt ja unustada oma traditsioonid ja kombed.  Ta töökoormus suurenes nii kiiresti, et 1898. aastal sai temast täiskohaga Kanada valitsuse ametnik ja esimene ukrainlane sellisel positsioonil.  

1899. aastal avas Genik oma majas Tarass Ševtšenko lugemistoaMartynowych, Orest T., The Taras Shevchenko Reading Club/Educational Society For ...
umanitoba.ca/faculties/.../04_The_Taras_Shevchenko_Reading_Club.pdf –  ja esimese ukrainakeelse ajalehe Kanadas, Kanadyiski Farmer (1903). Ta ei olnud küll ise usklik, aga pidas õigeks, et ukrainlaste kirik Kanadas eksisteeriks iseseisvana ega sõltuks Kreeka õigeusu ja Vene õigeusu tavadest. Seega asutas ta 1903–1904 koos Winnipegi presbüterlaste kiriku õpetajatega Iseseisva Kreeka KirikuMartynowych, Orest T., The Seraphimite, Independent Greek, Presbyterian and United Churches, umanitoba.ca/...canadian.../05_The_Seraphimite_Independent_Greek_Presbyterian_and_United_Churches.pdf -. 1911. aastal kaotas liberaalide partei valimised ja Genik jäi tööst ilma. Sellega lõppes tema karjäär ühiskondlikus elus.

Ta elas mõne aja USA-s ja läks hiljem tagasi Winnipegi, kus suri 12. veebruaril 1925. Ta oli saanud Ukraina-Kanada kogukonnas nii kuulsaks, et teda kutsuti Kanada tsaariks. 

 Vaata ka 
 Plekkpurgi katedraal

 Viited 

 Kirjandus 
"Dictionary of Ukrainian Canadian biography, pioneer settlers of Manitoba, 1891–1900", koostanud ja toimetanud V. J. Kaye (Toronto, 1975).
 Oleksander Dombrovsky, "Outline of the history of the Ukrainian Evangelical-Reformed movement" (New York et Toronto, 1979, ukrainakeelne tekst).
 "A heritage in transition : essays in the history of Ukrainians in Canada", toimetanud M. R. Lupul (Toronto, 1982).
 J.-P. Himka, "Galician villagers and the Ukrainian national movement in the nineteenth century" (New York, 1988).
 V. J. Kaye, "Early Ukrainian settlements in Canada", 1895–1900 Dr. Josef Oleskow's role in the settlement of the Canadian northwest (Toronto, 1964).
 O.T. Martynowych, "The Seraphimite, Independent Greek, Presbyterian and United Churches, umanitoba.ca/...canadian.../05_The_Seraphimite_Independent_Greek_Presbyterian_and_United_Churches.pdf –
 O.T. Martynowych, "The Taras Shevchenko Reading Club/Educational Society for" ...umanitoba.ca/faculties/.../04_The_Taras_Shevchenko_Reading_Club.pdf –
 O. T. Martynowych, "Ukrainians in Canada : the formative period, 1891–1924" (Edmonton, 1991).
 M. H. Marunchak, "Studies in the history of Ukrainians in Canada" (5 kd välja antud, Winnipeg, 1964–, ukrainakeelne tekst).
 O. I. Sych, "From the « new land » letters of Ukrainian emigrants from Canada" (Edmonton, 1991, ukrainakeelne tekst).

 Välislingid 

 Martynowych, Orest T., The Seraphimite, Independent Greek, Presbyterian and United Churches
 Martynowych, Orest T., The Taras Shevchenko Reading Club
 КОЛОМИЙСЬКІ ПРИГОДИ КАМЕНЯРА
 Ярослав Стех Ювілей 120-річчя Поселення Українців в Канаді
 Гуцульщина і гуцули в творах Івана Франка. Петро Арсенич. Нижній Березів у житті І. Франка

Kategooria:Ukraina inimesed
Kategooria:Kanada inimesed
Kategooria:Sündinud 1857
Kategooria:Surnud 1925